[บำเหน็จบำนาญท้องถิ่น](https://www.facebook.com/hashtag/%E0%B8%9A%E0%B8%B3%E0%B9%80%E0%B8%AB%E0%B8%99%E0%B9%87%E0%B8%88%E0%B8%9A%E0%B8%B3%E0%B8%99%E0%B8%B2%E0%B8%8D%E0%B8%97%E0%B9%89%E0%B8%AD%E0%B8%87%E0%B8%96%E0%B8%B4%E0%B9%88%E0%B8%99?source=feed_text&story_id=1529918717101485)

บำเหน็จบำนาญ "ข้าราชการท้องถิ่น" ต้องรู้วันนี้ ขอนำเสนอประเด็นที่น่าสนใจสำหรับข้าราชการส่วนท้องถิ่นและพนักงานส่วนท้องถิ่น ซึ่งเป็นเรื่องที่บางท่านเคยถกเถียงกันว่า ปัจจุบันนี้ ข้าราชการท้องถิ่น ยังมีบำเหน็จบำนาญ อยู่อีกหรือไม่? ขอตอบว่า ยังมีครับ ไม่ว่าคุณจะบรรจุมานานแล้ว หรือจะเพิ่งบรรจุ ณ ตอนนี้ "บำเหน็จบำนาญ" ยังมีอยู่ และที่สำคัญ ตัวข้าราชการเอง ไม่ต้องส่ง ไม่ต้องหักจ่ายเงินเข้ากองทุนใดๆ ไว้เลย ... เพราะหน่วยงานต้นสังกัด (องค์กรปกครองส่วนท้องถิ่น) จะเป็นผู้ดำเนินการเองในขณะเดียวกัน ท่านปลัดประสิทธิ์ สาระชาติ ก็ได้เสริมให้คำอธิบายในเรื่องนี้ไว้ด้วย ดังนั้น เพื่อการสรุปง่ายๆ เข้าใจแบบกระชับ พี่น้องข้าราชการท้องถิ่น มาศึกษาไปพร้อมๆกัน ดังนี้ข้าราชการส่วนท้องถิ่น จะมีสิทธิให้เลือกอยู่สองอย่างว่าจะรับ "บำเหน็จ (เงินก้อน)" หรือ "บำนาญ (รายเดือน)"หลักการคิดยอดเงินง่ายๆ ก็คือกรณีรับบำเหน็จกรณีรับบำเหน็จ = เงินเดือนเดือนสุดท้าย x อายุราชการ (รวมอายุราชการทวีคูณ)เมื่อคิดตามข้างต้นแล้ว ก็จะได้ยอดเงินที่จะได้รับ "ก้อนเดียว" จบสิทธิ/สวัสดิการต่าง ๆ ก็จะระงับไป ยกเว้นการขอพระราชทานเพลิงศพกรณีรับบำนาญกรณีรับบำนาญ = เงินเดือนเดือนสุดท้าย x อายุราชการ (รวมอายุราชการทวีคูณ เกิน 6 เดือนนับเป็น 1 ปี) หารด้วย 50 กรณีนี้จะได้รับเงินทุกเดือนจนกว่าจะเสียชีวิต และยังมีสิทธิได้รับ

- ก. ค่ารักษาพยาบาลของตนเอง คู่สมรสและบิดามารดา บุตรที่ไร้ความสามารถ ยกเว้นบุตรปกติที่อายุครบ 20 ปีบริบูรณ์

- ข. ค่าเล่าเรียนบุตร เบิกได้ถึงอายุ 25 ปีบริบูรณ์

- ค. บำเหน็จดำรงชีพ = เงินบำนาญ x 15 เท่าเมื่อเกษียณได้รับเลย 200,000.-฿ เมื่ออายุครบ 65 ปี ขอรับได้อีก 200,000.-฿ รวม 2 ครั้งไม่เกิน 400,000.-฿ แต่ทั้งหมดนี้ไม่เกิน 15 เท่าของเงินบำนาญ

- ง. เงินช่วยพิเศษ (ถึงแก่กรรม) = เงินบำนาญ x 3 เท่ามอบให้กับผู้ที่ผู้รับบำนาญแสดงเจตนาหรือทายาทตามกฎหมาย

- จ. เงินบำเหน็จตกทอด (ถึงแก่กรรม) = เงินบำนาญ x 30 เท่า – เงินบำเหน็จดำรงชีพที่เบิกไปแล้วมอบให้กับทายาทตามกฎหมายหรือผู้ที่ผู้รับบำนาญแสดงเจตนา (กรณีที่ไม่มีทายาท)

- เสริมอีกนิดในประเด็น "กำหนดอายุราชการที่จะมีสิทธิในกรณีรับบำนาญ"โดยข้าราชการจะต้อง

(1.) มีอายุราชการ10 ปี (แต่อายุตัวต้องไม่ต่ำกว่า 50 ปี) หรือ

(2.) มีอายุราชการ 25 ปี (อายุตัวไม่ถึง 50 ก็ได้)และในการรับบำเหน็จนั้น กำหนดเฉพาะอายุราชการ 10 ปีขึ้นไปทั้งนี้ต้องดูเหตุในการออกจากราชการด้วย.ฝากไว้เป็นประเด็นข้อคิด วางแผนในการรับราชการกันนะครับ---